**ZMLUVA O DIELO**

**č.** ..........................................

uzatvorená podľa § 261 ods. 2, § 536 a nasl. zákona č. 513/1991 Zb. Obchodného zákonníka v znení neskorších predpisov

**ZMLUVNÉ STRANY**

Objednávateľ:

Názov: **Mesto Piešťany**

Sídlo: Námestie SNP č. 3, 921 45 Piešťany

Štát: Slovenská republika

Zastúpený: Mgr. Peter Jančovič, PhD., primátor mesta

IČO: 00 612 031

DIČ: 2020537893

Bankové spojenie: Všeobecná úverová banka, a.s.

IBAN: SK87 0200 0000 0000 3402 8212

Zástupca objednávateľa:

a/ pre vecné plnenie: Mgr. art. Diana Kizek Kiššová, Dis.

b/ vo veciach zmluvných: Mgr. Monika Mackovjaková

(ďalej len „objednávateľ“)

a

Zhotoviteľ:

Názov:

Sídlo:

Zastúpený:

Telefónne číslo:

e-mail:

Zapísaný:

IČO:

DIČ:

IČ DPH:

Bankové spojenie:

IBAN:

(ďalej len „zhotoviteľ“, spolu „objednávateľ“ a „zhotoviteľ“ ako „zmluvné strany“).

**uzatvárajú nasledovnú zmluvu o dielo:**

**Koncepcia rozvoja kultúry mesta Piešťany do roku 2030**

**Článok I.**

# **VÝCHODISKOVÉ PODKLADY A ÚDAJE**

* 1. Názov diela: **Koncepcia rozvoja kultúry mesta Piešťany do roku 2030**
  2. Miesto realizácie diela: Mesto Piešťany

**Článok II.**

**PREDMET ZMLUVY**

2.1. Zmluvné strany uzatvárajú túto zmluvu ako výsledok verejného obstarávania na predmet zákazky s názvom:„Vypracovanie strategického dokumentu s názvom Koncepcia rozvoja kultúry mesta Piešťany do roku 2030“ postupom zadávania zákazky malého rozsahu na poskytnutie služby v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

* 1. Zhotoviteľ sa zaväzuje vykonať pre objednávateľa vo vlastnom mene a na vlastnú zodpovednosť dielo, predmet ktorého je určený v nasledujúcich ustanoveniach tohto článku.
  2. Objednávateľ sa zaväzuje dokončené a v súlade s touto zmluvou riadne zhotovené dielo od zhotoviteľa prevziať a zaplatiť mu za jeho vykonanie cenu dohodnutú v čl. IV. tejto zmluvy, podľa platobných podmienok dojednaných v čl. IV. tejto zmluvy.
  3. Predmetom tejto zmluvy je vykonanie diela špecifikovaného ako: **Koncepcia rozvoja kultúry mesta Piešťany do roku 2030**, ktorej obsah tvorí**:**

**A/ Východiská**

Tvorba koncepcie rozvoja kultúry v meste Piešťany – účel, zámery a ciele dokumentu

Úlohy a kompetencie mesta Piešťany v oblasti kultúry – kultúrny popis mesta Piešťany, legislatívne východiská, popis kompetencií jednotlivých úrovní verejnej správy v oblasti kultúry

Všeobecné trendy v kultúre

Prepojenie kultúry s ostatnými oblasťami života

Ciele a vízie v súlade so schváleným PHSR

**B/ Analytická časť**

Kultúrne zdroje mesta – dotačná podpora mesta Piešťany

Kultúrne dedičstvo, jeho ochrana a udržateľné využívanie

Kultúrne inštitúcie, umelecké organizácie, folklórne súbory, umelecké súbory a ich činnosť

Zriadená a nezriadená kultúra v meste Piešťany – poslanie a predmet činnosti, personálne zabezpečenie, organizačná štruktúra, vybavenosť,

Stav a potreby kultúrnych zariadení

Komunikácia, tok informácií medzi jednotlivými kultúrnymi inštitúciami navzájom

Kultúrny branding mesta a potenciál pre cestovný ruch

Vzdelávacie zázemie na rozvoj kultúry

Potenciál kreatívnych odvetví – kultúra a kreativita ako faktor udržateľného rozvoja mesta

Umelecké vzdelávanie

Podujatia a infraštruktúra pre kultúrnu a umeleckú činnosť

Analýza externých zdrojov pre kultúru

Nástroje rozvoja kultúry

Komisia pre kultúru a cestovný ruch

Partnerské mestá

SWOT analýza kultúry v meste Piešťany

**C/ Kultúra pre obyvateľov a návštevníkov mesta**

Vnímanie kultúrnych zdrojov a kultúrnej ponuky mesta

Účasť obyvateľov a návštevníkov na kultúre v meste

Život v meste a potenciál kultúry v jeho rozvoji

Výsledky dotazníka medzi verejnosťou

Výsledky dotazníka medzi kultúrnymi inštitúciami

**D/ Strategická časť**

Infraštruktúra a priestor – priestor pre kultúru a kultúra v priestore

Kultúrny program /obsahová náplň, programová štruktúra a dramaturgia/

Cieľové skupiny, propagácia

Ľudské zdroje /rozvoj kapacít v kultúre a kreatívnych odvetviach, podpora dobrovoľníctva/

Spolupráca a systémové opatrenia /riadenie rozvoja/ – vytváranie a prispôsobenie obsahu kultúrnych a komunitných podujatí, programov a služieb pre ľudí so znevýhodnením a pre ľudí z marginalizovaných skupín a ohrozených skupín obyvateľstva

Prepojenie s inými oblasťami udržateľného rozvoja (koncepcia cestovného ruchu), environmentálna udržateľnosť, prípadne synergia s TTSK, perspektíva ďalších možných spoluprác (partnerské mestá)

Financovanie kultúry

Podiel výdavkov mesta na oblasť kultúry

Finančná podpora kultúrnych inštitúcií nezriadených mestom

Vízia a strategický cieľ – hlavné ciele a úlohy rozvoja kultúry v meste Piešťany do roku 2030 + dlhodobé ciele

Kľúčové ukazovatele výkonnosti

Perspektívy a možnosti financovania kultúry do roku 2030

Princípy kultúrnej politiky – dizajn manuál mesta, vizuálna identita

Podpora ekologickej dopravy v rámci transportu na kultúrne podujatia

Sprístupnenie kultúrnych udalostí širšiemu publiku prostredníctvom online platforiem

**E/ Návrh implementačného mechanizmu**

Proces implementácie a monitoring koncepcie

Inštitucionálne a organizačné zabezpečenie realizácie koncepcie

Indikatívny časový harmonogram realizácie koncepcie

Indikatívny finančný harmonogram realizácie koncepcie

Indikatívny zoznam projektových zámerov a smart riešení

Monitorovanie a hodnotenie koncepcie – rok 2025, 2026, 2027, 2028, 2029, 2030

**F/ Prílohy**

Východiská rozvoja kultúry

Počet obyvateľov mesta Piešťany

Vzdelanostná štruktúra obyvateľov mesta

Štruktúra obyvateľov mesta podľa národnosti

Prehľad výdavkov na kultúru mesta Piešťany

Kultúrne dedičstvo mesta Piešťany

Nehnuteľné národné kultúrne pamiatky

Pamätihodnosti mesta Piešťany

Nehmotné kultúrne dedičstvo a tradičná ľudová kultúra

Kultúrne inštitúcie

Kultúrne inštitúcie prezentujúce kultúrne dedičstvo

Počet návštevníkov kultúrnych inštitúcií prezentujúcich kultúrne dedičstvo

Kultúrno-osvetové zariadenia – priestorové vybavenie, elektronizácia

Divadlá, výstavné priestory, galérie, knižnice, múzeum – návštevnosť, náklady, výnosy

Kultúrne centrá, kluby a iné

Kultúrny cestovný ruch

Počet návštevníkov a prenocovaní v meste Piešťany

Vzdelávanie v meste Piešťany

Žiaci a študenti v meste Piešťany

Žiaci na základných umeleckých školách

Podujatia a kultúrna infraštruktúra

Najvýznamnejšie podujatia z hľadiska návštevnosti

Kultúrna infraštruktúra mesta Piešťany

Vnímanie kultúry a kultúrnej ponuky Piešťan obyvateľmi a turistami mesta

Charakteristiky obyvateľov a turistov zapojených do prieskumu kultúry v meste

Vnímanie kultúrnych zdrojov a kultúrnej ponuky mesta (detail) – hodnotenie spokojnosti návštevníkov.

* 1. Zmluvné strany sa dohodli, že zhotoviteľ bude pri vypracovávaní diela spolupracovať s inštitúciami pôsobiacimi v oblasti kultúry v meste Piešťany a získavať od nich potrebné podklady. Poskytnuté informácie budú slúžiť výlučne pre potreby objednávateľa.
  2. Zhotoviteľ sa zaväzuje strategický dokument, ktorý je predmetom tejto zmluvy odovzdať objednávateľovi v písomnej forme v počte vyhotovení 3 kusy, ako aj v digitálnej forme – v editovateľnom formáte (napr. „doc“) a v needitovateľnom formáte (napr. „pdf“).
  3. Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu tejto zmluvy a v zmysle príslušných ustanovení Obchodného zákonníka.

**Článok III.**

# **ČAS PLNENIA**

* 1. Termíny plnenia predmetu zmluvy v zmysle čl. II. sú nasledovné:
* Termín začatia realizácie diela: nadobudnutím účinnosti Zmluvy o dielo
* Termín dokončenia realizácie diela: **30.09.2025.**
  1. Zhotoviteľ sa zaväzuje vykonať dielo riadne a včas. Za kvalitu a včasnosť vykonania diela zodpovedá zhotoviteľ v rozsahu tejto zmluvy a v zmysle príslušných ustanovení Obchodného zákonníka.
  3. Ak zhotoviteľ pripraví dielo na odovzdanie pred zmluvou dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
  4. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve.

**Článok IV.**

**CENA ZA DIELO**

4.1. Celková cena za dielo podľa čl. II. a ďalších článkov tejto zmluvy predstavuje:

Cena bez DPH: EUR

DPH 20%: EUR

**Cena vrátane DPH: EUR**

slovom: **EUR vrátane DPH**

* 1. Faktúra musí obsahovať všetky náležitosti podľa zákona 431/2002 Z. z. o účtovníctve v znení neskorších predpisov a zákona č. 222/2004 Z. z. o dani z pridanej hodnoty v znení neskorších predpisov.
  2. V prípade, že vystavená faktúra nebude obsahovať potrebné náležitosti, verejný obstarávateľ bude oprávnený vrátiť ju zhotoviteľovi na doplnenie bez jej úhrady. Zhotoviteľ bude povinný bezodkladne vystaviť novú opravenú, resp. doplnenú faktúru s novou lehotou splatnosti.
  3. Každá faktúra bude vyhotovená a doručená objednávateľovi v 3 rovnopisoch.
  4. Faktúra v hodnote 50% zo zmluvnej ceny uvedenej v bode 4.1. tohto článku zmluvy bude vystavená po odovzdaní kompletného strategického dokumentu Koncepcia rozvoja kultúry v meste Piešťany do roku 2030, faktúra na ostatných 50% bude vystavená po schválení dokumentu Mestským zastupiteľstvom mesta Piešťany, ktorého výsledkom bude uznesenie.
  5. Lehota splatnosti faktúry je 14 dní od doručenia verejnému obstarávateľovi.

**Článok V.**

**ZODPOVEDNOSŤ ZA VADY**

5.1. Zhotoviteľ je povinný zhotoviť dielo tak, aby zodpovedalo všetkým súvisiacim platným právnym normám a aby spĺňalo podmienky tejto zmluvy. Zhotoviteľ sa zaväzuje, že predmet tejto zmluvy bude možné využiť na dohodnutý účel a že počas záručnej doby bude mať vlastnosti dohodnuté v tejto zmluve.

5.2. Záručná doba je 24 mesiacov odo dňa protokolárneho odovzdania a prevzatia diela.

5.3. Zhotoviteľ zodpovedá za vady, ktoré dielo má v čase jeho odovzdania objednávateľom. Za vady diela, ktoré vznikli po odovzdaní a prevzatí diela zodpovedá zhotoviteľ iba vtedy, ak boli spôsobené porušením niektorej z jeho povinností.

5.4. Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval. Zhotoviteľ nezodpovedá za vady diela spôsobené nevhodnými pokynmi objednávateľa, alebo tretej osoby, ktorej rozhodnutie je pre objednávateľa záväzné. Zhotoviteľ nezodpovedá za vady vzniknuté v dôsledku neodborného a svojvoľného zásahu, alebo inej úpravy diela vykonanej zo strany objednávateľa.

5.5. V prípade zodpovednosti za vady má objednávateľ právo požadovať a zhotoviteľ povinnosť bezplatne odstrániť vady diela do 14 dní od uplatnenia oprávnenej písomnej reklamácie objednávateľa, prípadne vady odstrániť v čo najkratšom technicky možnom čase.

5.6 Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou v zmysle tejto zmluvy.

**Článok VI.**

**PRÁVA A POVINNOSTI ZMLUVNÝCH STRÁN**

* 1. Zhotoviteľ sa zaväzuje vykonať dielo riadne a včas, vo vlastnom mene a na vlastnú zodpovednosť.

6.2 Zhotoviteľ sa zaväzuje riadne a včas dielo odovzdať v stanovenom termíne, v takom prípade  objednávateľ je povinný ho prevziať. Prevzatie sa uskutočňuje písomným protokolom. Preberací protokol zhotoviteľ doručí súčasne s odovzdaným dielom. Preberací protokol sú oprávnené podpísať osoby objednávateľa a zhotoviteľa uvedené v čl. I. tejto zmluvy.

* 1. Objednávateľ má právo požadovať, aby zhotoviteľ zakomponoval do diela tie údaje a postupy, ktoré chce objednávateľ realizovať, alebo vylúčiť tie postupy, ktoré realizovať nechce. Ak by tieto pokyny objednávateľa boli pre uskutočnenie alebo vylúčenie zjavne nevhodné, zhotoviteľ je povinný na to objednávateľa upozorniť.
  2. Zhotoviteľ sa zaväzuje, že počas vykonávania diela bude s odbornou starostlivosťou sledovať prípadné zmeny všetkých právnym predpisov alebo súvisiacich technických noriem, ktoré by vecne alebo procesne mohli mať vplyv na zhotovenie predmetu tejto zmluvy. Ak sa v priebehu prác vyskytnú nové skutočnosti vo vzťahu na zhotovované dielo, ktoré neboli známe pri uzatváraní tejto zmluvy, je každá zmluvná strana povinná upozorniť druhú zmluvnú stranu na túto skutočnosť bez zbytočného odkladu.
  3. Objednávateľ sa zaväzuje, že zabezpečí a odovzdá záväzné podklady potrebné pre vyhotovenie diela, ktorých potreba vyplynie v priebehu spracovania diela.
  4. Zhotoviteľ sa zaväzuje vrátiť všetky poskytnuté podklady pri odovzdaní diela alebo jeho časti.
  5. Zhotoviteľ má právo uviesť do príslušnej dokumentácie tvoriacej súčasť diela potrebné údaje tak, ako ich zistil, bez skreslenia alebo zamlčania.
  6. Zhotoviteľ sa zaväzuje zachovať mlčanlivosť o všetkých získaných údajoch a materiáloch ako o predmete obchodného tajomstva.
  7. Zhotoviteľ sa zaväzuje všetky údaje a materiály získané alebo vypracované vo vzťahu k zhotoveniu diela archivovať ako dokumentáciu charakteru „dôverné“. Do týchto materiálov môžu u zhotoviteľa nahliadnuť len oprávnené osoby zhotoviteľa, osoby stanovené zákonom a oprávnené osoby objednávateľa. Toto ustanovenie sa nevzťahuje na tie údaje a materiály, ktoré objednávateľ obvykle zverejňuje svojimi prostriedkami, alebo s ktorých zverejnením objednávateľ výslovne súhlasí.
  8. Zhotoviteľ má právo použiť informáciu o diele vo svojich správach a primeraným spôsobom aj vo svojich marketingových materiáloch.
  9. Objednávateľ je povinný uvádzať na diele oznam o copyright a pri informáciách o diele aj informáciu o autorovi diela.
  10. Objednávateľ má plné dispozičné právo na šírenie a prezentovanie informácií o diele ako aj o obsahu dokumentácie, ktorá dielo tvorí.
  11. Zhotoviteľ sa zaväzuje, že pre tretí subjekt neposkytne originál, ani nevyhotoví žiadnu kópiu odovzdaného diela bez súhlasu objednávateľa a to ani v elektronickej podobe. Toto ustanovenie sa nevzťahuje na tie dokumenty, ktoré zhotoviteľ používa ako univerzálne vzory a matrice.
  12. Zhotoviteľ má právo zastaviť používanie diela, ak zistí, že ho objednávateľ nepoužíva pre účel na ktorý bolo vyhotovené, alebo s ním narába tak, že môže vzniknúť ujma na mene alebo právach a právom chránených záujmoch zhotoviteľa. Pod týmto sa rozumie najmä to, ak by objednávateľ nakladal s dielom klamlivo, alebo neoprávnene dielo alebo jeho časť šíril.
  13. Zhotoviteľ je povinný dodržiavať ustanovenia osobitných právnych predpisov o ochrane osobných údajov, s ktorými príde do styku počas plnenia tejto zmluvy. Zhotoviteľ zároveň prehlasuje, že osoby poverené zhotovením predmetu zmluvy sú riadne poučené o zásadách ochrany osobných údajov a pravidlách pre ich spracovanie.

**Článok VII.**

**OBCHODNÉ TAJOMSTVO**

* 1. Objednávateľ a zhotoviteľ sa zaväzujú, že obchodné, technické a iné informácie, ktoré boli zverené zmluvným partnerom, nesprístupní tretím osobám bez písomného súhlasu, alebo tieto informácie alebo predmet zmluvy nepoužije pre iné účely, než na plnenie podmienok tejto zmluvy.
  2. Toto ustanovenie sa nevzťahuje na informácie, ktoré sú obvykle dostupné tretím osobám z titulu plnenia povinností alebo uplatnenia práv podľa príslušných právnych predpisov, napr. zákon č. 211/2000 Z.z. o slobodnom prístupe k informáciám a o zmene a doplnení niektorých zákonov. Autorské práva zhotoviteľa a vlastnícke práva objednávateľa vzniknuté realizáciou tejto zmluvy pritom zostávajú nedotknuté.

# **Článok VIII.**

# **SANKCIE**

* 1. Ak zhotoviteľ neodovzdá dielo riadne vykonané včas podľa čl. III. tejto zmluvy v súlade s termínmi dojednanými v ods. 3.1.tejto zmluvy, je povinný zaplatiť objednávateľovi zmluvnú pokutu vo výške 50,00 EUR (slovom: Päťdesiat EUR) za každý deň omeškania s odovzdaním diela alebo jeho časti.

8.2. Ak zhotoviteľ neodstráni prípadné vady diela počas záručnej doby v lehote podľa čl. V. ods. 5.5 zaplatí zmluvnú pokutu vo výške 20,00 EUR (slovom Dvadsať EUR) za každý deň omeškania.

8.3. Zmluvná pokuta, ktorá je príjmom objednávateľa, je splatná najneskôr 5. pracovný deň od doručenia sankčnej faktúry zhotoviteľovi.

8.4. Objednávateľ je oprávnený požadovať od zhotoviteľa aj náhradu škody spôsobenú porušením ktorejkoľvek z povinností, na ktorú sa vzťahuje zmluvná pokuta, a to aj vo výške presahujúcej dojednanú zmluvnú pokutu.

8.5. Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.

8.6. Zmluvné strany sa dohodli, že na úhradu prípadných škôd, ktoré môžu vzniknúť z jedného či viac porušení zmluvných povinností zhotoviteľa pri realizácii tejto zmluvy, vzťahujú sa ustanovenia §§ 373 – 386 Obchodného zákonníka v platnom znení.

# **Článok IX.**

# **LICENČNÁ DOLOŽKA**

9.1. Dielo vypracované podľa tejto zmluvy je dielom v zmysle ustanovení zákona č.  185/2015 Z. z. Autorského zákona  v znení neskorších predpisov (ďalej aj ako „autorský zákon“). Zhotoviteľ vyhlasuje, že má vysporiadané autorsko-právne nároky autorov k dielu a je oprávnený vykonávať majetkové práva k dielu, a to najmä s dielom nakladať a majetkové práva k dielu resp. veci, prostredníctvom ktorých je dielo vyjadrené, nie sú zaťažené právami tretích osôb. Zhotoviteľ zodpovedá za kvalitu a úplnosť diela odovzdaného Objednávateľovi, ktorému garantuje, že plnenie podľa tejto Zmluvy bude spĺňať všetky požiadavky vyplývajúce zo súvisiacich všeobecne záväzných právnych predpisov, nebude mať právne vady, bude presné, úplné a nebude porušovať práva žiadnej tretej osoby.

9.2. Zhotoviteľ týmto udeľuje objednávateľovi momentom úhrady ceny za dielo uvedenej v čl. IV. ods. 4.1. tejto zmluvy časovo neobmedzený a výhradný súhlas na použitie diela na území Slovenskej republiky v rozsahu:

9.2.1 pre použitie a užívanie diela alebo jeho časti na účely súvisiace s činnosťou objednávateľa, ako aj rozhodovať o jeho použití,

9.2.2 dielo upravovať, meniť a spracovávať,

9.2.3 vyhotovovať rozmnoženiny a záznamy diela alebo jeho častí,

9.2.4 uskutočniť adaptáciu, usporiadanie alebo akékoľvek iné spracovanie alebo úpravy diela,

9.2.5 spájať dielo s inými dielami alebo dielo zaradiť do súborného diela alebo databázy,

9.2.6 použiť dielo alebo jeho časti na vytvorenie nového diela,

9.2.7 verejne vykonať dielo, zverejniť a rozširovať dielo,

9.2.8 akýmkoľvek iným spôsobom použiť dielo v celom rozsahu majetkových práv, ktoré inak prislúchajú autorovi v zmysle autorského zákona.

9.3. Zmluvné strany sa dohodli, že objednávateľ je oprávnený udeliť tretej osobe súhlas na použitie diela v rozsahu licencie (sublicencia) alebo je oprávnený licenciu zmluvou postúpiť.

9.4. Zmluvné strany sa dohodli, že objednávateľ je oprávnený do diela alebo jeho časti po jeho riadnom odovzdaní akýmkoľvek spôsobom zasahovať, meniť ho a robiť iné zásahy podľa potreby a na základe voľného uváženia objednávateľa.

9.5. V prípade, ak si tretia osoba, vrátane zamestnancov zhotoviteľa alebo dodávateľov zhotoviteľa uplatní akýkoľvek nárok proti objednávateľovi z titulu porušenia autorských práva/alebo práv priemyselného alebo iného duševného vlastníctva tejto tretej osoby alebo iné nároky súvislosti s touto zmluvou, zhotoviteľ sa zaväzuje:

9.5.1 bezodkladne obstarať na svoje vlastné náklady a výdavky od takejto tretej osoby súhlas na používanie diela alebo jeho časti v rozsahu uvedenom v tejto zmluve,

9.5.2 poskytnúť objednávateľovi všetku účinnú pomoc a uhradiť všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby,

9.5.3 nahradiť objednávateľovi všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez obmedzenia.

9.6. Objednávateľ sa zaväzuje uvádzať meno a priezvisko zhotoviteľa ako autora diela, resp. označovať zhotoviteľa na všetkých rozmnoženinách diela náležitým spôsobom pri každom použití diela, a to podľa spôsobu použitia diela na verejnosti.

9.7. Objednávateľ je povinný zabezpečiť pri používaní diela jeho ochranu pred akýmkoľvek hanlivým nakladaním, ktoré by malo za následok poškodzovanie dobrého mena zhotoviteľa.

9.8. Odmena za použitie diela podľa predchádzajúcich odsekov tejto Licenčnej doložky je zahrnutá v cene diela dohodnutej zmluvnými stranami v čl. IV. ods. 4.1. tejto zmluvy.

9.9. Objednávateľ je oprávnený na vykonávanie práv podľa tejto Licenčnej doložky k jednotlivým častiam diela momentom úplného zaplatenia príslušnej časti ceny diela.

9.10. Zhotoviteľ berie na vedomie, že je povinný dbať o to, aby nedochádzalo k ohrozovaniu a porušovaniu práv a oprávnených záujmov Objednávateľa a zaväzuje sa dodržiavať prvotnú prevenčnú povinnosť, ako aj ustanovenia zákona č. 18/2018 Z. z. o ochrane osobných údajov v platnom znení. Za účelom zabezpečenia tejto svojej povinnosti sa Zhotoviteľ zaväzuje priebežne uskutočňovať zodpovedajúce opatrenia vo vzťahu ku svojim zamestnancom a tretím osobám, ktoré sú s ním vo vzťahu založenom zmluvou alebo dohodou a súvisiacom s plnením záväzkov Zhotoviteľa voči Objednávateľovi podľa tejto Zmluvy .

* 1. V prípadoch, ak si vykonanie diela na základe tejto Zmluvy bude vyžadovať sprístupnenie osobných údajov klientov Objednávateľa, jeho zamestnancov, či iných osôb v nevyhnutnej možnej miere, Zhotoviteľ sa zaväzuje takéto osobné údaje spracovať, alebo použiť len spôsobom, ktorý je v súlade s ustanoveniami tejto Zmluvy a len v rozsahu, ktorý je nevyhnutný na legitímne dosiahnutie jej účelu, pričom je povinný pri takomto spracovaní osobných údajov postupovať v súlade so zákonom č. 18/2018 Z. z. o ochrane osobných údajov v platnom znení. Zhotoviteľovi sa v tejto súvislosti zakazuje najmä kopírovať, skenovať, akokoľvek zaznamenávať, využívať, uchovávať, prenášať, poskytovať, sprístupňovať alebo zverejniť osobné údaje, s ktorými prichádza do styku pri vykonávaní diela na základe tejto Zmluvy na iné účely ako zhotovenie diela pre Objednávateľa. Zhotoviteľ je povinný bezodkladne po splnení účelu spracovania predmetných osobných údajov, najneskôr však po prevzatí diela Objednávateľom, ukončiť spracúvanie príslušných osobných údajov a osobné údaje zlikvidovať.

**Článok X.**

**zánik zmluvy, odstúpenie od zmluvy**

10.1. Zmluvné strany sa dohodli, že od tejto zmluvy možno odstúpiť len v prípade jej podstatného porušenia ktoroukoľvek zmluvnou stranou a za podmienok stanovených v Obchodnom zákonníku.

10.2. Objednávateľ môže odstúpiť od tejto zmluvy, ak nastane zo strany zhotoviteľa porušenie zmluvy dohodnuté ako podstatné porušenie – prekročenie termínov zhotovenia diela uvedených v čl. III. tejto zmluvy o viac ako 15 (pätnásť) dní.

10.3. Od zmluvy je možné odstúpiť aj na základe zjavnej nemožnosti jej plnenia, ktorá nie je hrubým porušením tejto zmluvy a nie je ani vyššou mocou. Za zjavne nemožné plnenie zmluvy sa považuje najmä prekážka z tretej strany, ktorá jednej zo zmluvných strán objektívne zabráni v plnení zmluvy a na ktorú nemá zmluvná strana vplyv.

10.4. Odstúpenie od zmluvy oznámi odstupujúca strana druhej strane písomne – doporučeným listom do vlastných rúk.

**Článok XI.**

**ZÁVEREČNÉ USTANOVENIA**

11.1. Zmluva o dielo nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v zmysle § 47a ods. 1 zákona č. 40/1964 Zb. Občianskeho zákonníka v znení neskorších predpisov.

11.2. Právne vzťahy, ktoré nie sú v tejto zmluve výslovne upravené sa budú riadiť príslušnými ustanoveniami Obchodného zákonníka a súvisiacich predpisov.

11.3. Zmluvné strany vyhlasujú, že zmluvu uzavreli slobodne a vážne, prečítali ju, jej obsahu porozumeli a na znak súhlasu s celým jej obsahom ju vlastnoručne podpísali na to oprávnení zástupcovia zmluvných strán.

11.4. Zmluvu možno zmeniť alebo doplniť len formou písomných vzostupne číslovaných dodatkov, a to po predchádzajúcej dohode zmluvných strán.

11.5. Táto zmluva je vypracovaná v štyroch vyhotoveniach, z ktorých tri si ponechá objednávateľ a jedno zhotoviteľ.

V .............................. dňa..................... V ............................ dňa .....................

Objednávateľ: Zhotoviteľ:

........................................................... ......................................................

Mesto Piešťany

Mgr. Peter Jančovič, PhD.

primátor mesta Piešťany